Ararat

Gunung Ararat (bahasa Turki: Ağrı Dağı; bahasa Armenia: Արարատ) atau juga dikenali sebagai Gunung Masis (Մասիս ;). merupakan sebuah gunung berapi pendam yang bersalju di negara Turki. Ia mempunyai dua buah puncak gunung iaitu Ararat Besar dan Ararat Kecil. Ararat Besar adalah puncak tertinggi di Turki dan keseluruhan Tanah Tinggi Armenia dengan ketinggian  manakala ketinggian bagi Ararat Kecil pula adalah .

Garis pusat massif Ararat adalah . Sempadan Iran–Turki terletak di sedikit timur dari Ararat Kecil. Di kawasan itu, Konvensyen Tehran 1932 telah diadakan dimana perubahan sempadan antara dua negara yang memihak kepada Turki itu telah dibuat. Dengan perjanjian tersebut, Turki dibenarkan untuk menduduki kawasan rusuk timur Ararat Kecil.

Gunung Ararat dalam tradisi Kristian–Yahudi mempunyai kaitan dengan "Pergunungan Ararat" di mana menurut kitab Kejadian, bahtera Nuh berlabuh di situ selepas mengharungi banjir hebat melanda tanahnya. Gunung ini juga memainkan peranan penting dalam tradisi dan nasionalisme Armenia terutamanya sebagai puncak tumpuan utama asal-usul bangsa Armenia serta rangkuman suatu Armenia Raya, Ia juga boleh dilihat pada jata negara tersebut.

Geografi

Geologi 
Gunung ini merupakan sejenis stratovolkano poligenik dengan tapak berkeluasan  jarak sejauh dari satu hujung ke satu hujung yang lain. pencairan salji puncaknya boleh menyebabkan puncaknya menurun hingga serendah . Ia lebih tepatnya mempunyai dua puncak utama:

 Ararat Besar
 Ararat Kecil

Kedua-dua puncak ini berjauhan  oleh suatu rekahan besar memanjang dari arah utara ke selatan hasil penyesaran mengesan ke permukaan bumi.

Hubungan dengan manusia

Kisah bahtera Nuh 

Bahtera nabi Nuh diceritakan mendarat di suatu "pergunungan Ararat" (, hare ararat) menurut ayat ke-4 bab ke-8 Kitab Kejadian . Para sejarawan dan cendekiawan Injiliyahsepakat bahawa ia lebih merujuk kepada kawasan Urartu, yang lebih luas semasa ia disalinkan, namun ia masih tidak lekang daripada kepercayaan semasa masyarakat Armenia walau sedikitpun.

Mitos bangsa Armenia 

Menurut Patmut'yun Hayots dikaryakan Movses Khorenatsi, adanya suatu penceritaan mengenai asal-usul orang Armenia kononnya selepas Nabi Nuh dan keluarganya selamat menetap di kawasan gunung itu selepas terselamat dari banjir besar. Baginda diceritakan mempunyai banyak cucu cicit, salah satunya Hayk anak Yafet yang berjaya menentang Raja Nimrud dan kembali memulakan hidup baru di kaki gunung tersebut; oleh sebab inilah gunung ini dianggap suatu gunung suci. bagi bangsa Armenia yang menganggap diri sudah lama berada di sini.

Kepercayaan ini berlanjutan dalam pemikiran nasionalisme romantik masyarakat ini pada abad ke-19 di mana ia menjadi lambang tanah air orang Armenia yang didambakan. Malah, ia kemudian menjadi simbol kesengsaraan dialami saudara mara sebangsa di kawasan Barat yang dihalau semasa pembunuhan beramai-ramai dilakukan zaman Uthmaniyah serta penuntutan tanah milik mereka yang terampas ketika itu.

Nota

Rujukan

Pautan luar 

 Laman Balai Cerap Bumi NASA 

Gunung berapi di Turki
Simbol kebangsaan Armenia
Pergunungan mitologi